Milan Petrović (profesor, Novi Sad)
<s>Dr Milan Petrović (Čakovo, 1. septembar 1879 - Beograd, 27. jul 1952) je bio profesor Srpske pravoslavne velike gimnazije u Novom Sadu i predsednik Matice srpske.</s>

<s>Biografija 
Osnovnu školu završio je u rodnom mestu, a gimnaziju u Novom Sadu.</s><s>U Budimpešti upisuje studije medicine, od kojih brzo odustaje i prelazi na Filozofski fakultet, gde je i stekao doktorat iz filologije.</s><s>Kao student bio je pitomac Tekelijanuma i aktivan u Kolu mladih Srba u Budimpešti.</s>

<s>U novosadskoj Srpskoj gimnaziji je sa prekidima radio od 1906. do 1925. godine.</s><s>Predavao je latinski, starogrčki, nemački i srpski jezik, matematiku i istoriju.</s>

<s>Tokom karijere bio prosvetni inspektor, načelnik Prosvetnog odeljenja Banske uprave, šef Prosvetnog odseka Gradskog narodnog odbora Novog Sada, poverenik za socijalno staranje Glavnog izvršnog odbora Vojvodine i upravnik Srpskog učiteljskog konvikta.</s>

<s>Bio je i član i sekretar Srpskog narodnog odbora, tela čija je svrha bila priprema Vojvodine za otcepljenje od Austrougarske i prisajedinjenje Kraljevini Srbiji.</s>

<s>Član Matice srpske postao je uoči Prvog svetskog rata.</s><s>U međuratnom periodu biran je za člana Upravnog odbora i Književnog odeljenja.</s><s>Nakon Drugog svetskog rata izabran je za potpredsednika Matice.</s><s>Kada se, krajem 1946. godine, Vasa Stajić povukao sa funkcije predsednika Petrović je došao na njegovo mesto, i tu dužnost je obavljao do svoje smrti.</s>

<s>Aktivno je učestvovao u organizaciji proslave stogodišnjice Matice srpske, i tom prilikom je odlikovan ordenom Svetog Save II reda (1927).</s>

<s>Sa suprugom Emilijom imao ćerku Ivanku.</s>

<s>Sahranjen je na Uspenskom groblju u Novom Sadu.</s>

<s>Reference</s>

<s>Srpski profesori
Matica srpska</s>

